Diari Oficial de la Generalitat Valenciana


Sumari del DOGV 4362, del 22-10-2002 (2002/10664)

Informació pública de l'aprovació del projecte d'urbanització i programa d'actuació integrada formulat per Bamesa Aceros, SL, per al desenvolupament del sector d'ús industrial La Artelina.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4362

Data del DOGV
:   22-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10010


Organisme emissor
:   Ajuntament de Castellnovo

Tipus de document
:   Anunci

Informació pública de l'aprovació del projecte d'urbanització i programa d'actuació integrada formulat per Bamesa Aceros, SL, per al desenvolupament del sector d'ús industrial La Artelina. [2002/M10950]
  
L'Ajuntament en Ple, en sessió celebrada el dia 24 de setembre de 2002, va adoptar, d'entre altres, el següent acord:
  
2. Aprovació del PAI per al desenvolupament del sector d'ús industrial La Artelina de Castellnovo, projecte d'urbanització i adjudicació a Bamesa Aceros, SA.
  
Vista la proposta del programa d'actuació integrada presentada per Bamesa Aceros, SL, representada per Ramón Orihuela Caralto, per al desenvolupament del sector d'ús industrial La Artelina de Castellonovo, amb els documents expressats en els apartats A) i B) de l'article 32 de la Llei Reguladora de l'Activitat Urbanística, açò és, justificació de la innecessarietat de la cèdula d'urbanització i projecte d'urbanització amb els continguts expressats en l'article 29.4 de la llei i 140 i 141 del Reglament de Planejament de la Comunitat Valenciana, així com el pla parcial, homologació i estudi d'impacte ambiental.
  
Vist que de conformitat amb el que disposen els articles 34, 45.2 i 46 i la resta de disposicions d'aplicació de la Llei Reguladora de l'Activitat Urbanística, l'Ajuntament en Ple, en sessió del dia 30 d'abril de 2002, va resoldre sotmetre a informació pública la proposta de programa, homologació, pla parcial i projecte d'urbanització, així com l'estudi d'impacte ambiental, de conformitat amb el que disposa l'article 22 del Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana; remetent-se avís amb el contingut del dit acord al domicili fiscal dels qui consten en el cadastre com a titulars de drets afectats per l'actuació proposada sense que en el període concedit a l'efecte es presentara cap al·legació.
  
Atés que els anuncis citats anteriorment van ser publicats en el Diari Oficial de la Generalitat Valenciana números 4.259, de data 29 de maig de 2002, i 4.260, de 30 de maig de 2002.
  
Vist que el dia 11 de juny de 2002, Alejandro Quintanilla Cornudella, en representació de Bamesa Aceros, SL, va presentar en plica tancada, la proposició juridicoeconòmica a la proposta de programa sotmesa a informació pública i vist que transcorregut el termini atorgat es va procedir a l'obertura d'esta.
  
Vist que dins del termini dels 10 dies hàbils següents a l'obertura de les pliques no s'ha presentat cap al·legació.
  
Atés el que disposen els articles 34 i 47 de la Llei 6/1994 de 15 de novembre, de la Generalitat Valenciana, Reguladora de l'Activitat Urbanística, i article 136 i següents del Reglament de Planejament, d'on es desprén que té competència este Ajuntament per a l'aprovació definitiva del programa d'actuació integrada i del projecte d'urbanització.
  
Atés el que disposa l'article 55 en relació amb l'article 38 de la citada llei, és procedent aprovar provisionalment el pla parcial, i el document d'homologació del sector.
  
Atés que les dites aprovacions han de quedar supeditades a l'aprovació definitiva de l'homologació, pla parcial i estudi d'impacte ambiental, de conformitat amb el que disposa l'article 55, en relació amb l'article 38, de la llei i article 136.2 del Reglament de Planejament de la Comunitat Valenciana.
  
Atés que el programa d'actuació integrada proposat resulta beneficiós per als interessos generals de la població, atés que el fi industrial perseguit proporcionarà empenta econòmica tant a Castellnovo com a la comarca, pel nombre de llocs de treball de nova creació que es presumix seran necessaris en el desenvolupament de l'activitat industrial que es projecta implantar en el sector.
  
Vistos els informes emesos en què s'assenyala que s'ha seguit el procediment establit en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, Reglament de Planejament, Llei d'Impacte Ambiental i la resta de legislació concordant d'aplicació, per a l'aprovació de l'homologació, pla parcial, estudi d'impacte ambiental, programes d'actuació integrada i projectes d'urbanització.
  
L'Ajuntament en Ple, per unanimitat dels assistents, que en tot cas constituïx majoria absoluta del nombre legal de membres de la corporació, acorda:
  
Primer
  
Aprovar provisionalment el document d'homologació i pla parcial del sector d'ús industrial La Artelina de Castellnovo, supeditant la present aprovació a la resolució favorable de l'estudi d'impacte ambiental per la conselleria competent.
  
 Remetre còpia de l'expedient tramitat a la Conselleria d'Obres Públiques, Urbanisme i Transports instant l'aprovació definitiva.
  
Segon
  
Aprovar definitivament el projecte d'urbanització i programa d'actuació integrada formulat per Bamesa Aceros, SL, per al desenvolupament del sector d'ús industrial La Artelina de Castellnovo, de conformitat amb el que establix l'article 136.2 del Reglament de Planejament i la resta de disposicions d'aplicació. El present acord queda supeditat a l'aprovació definitiva dels documents urbanístics citats en el punt anterior.
  
Tercer
  
Decidir la modalitat de gestió, la gestió indirecta, delegant la condició d'agent urbanitzador a favor de la iniciativa empresarial que s'expressarà.
  
Quart
  
Adjudicar a Bamesa Aceros, representada per Alejandro Quintanilla Cornudella, l'execució del programa d'actuació integrada per al desenvolupament del sector d'ús industrial, de les Normes Subsidiàries de Planejament vigents, d'acord amb l'alternativa tècnica i la proposició juridicoeconòmica presentades, quedant condicionada l'adjudicació al depòsit de la garantia que s'expressarà i a la subscripció del conveni urbanístic, així com a la seua inscripció en el Registre de Programes i Agrupacions d'Interés Urbanístic. Tot això supeditat a l'aprovació definitiva per la Conselleria d'Obres Públiques, Urbanisme i Transports de l'homologació modificativa i pla parcial i de l'estudi d'impacte ambiental per la Conselleria de Medi Ambient.
  
Es condiciona igualment l'adjudicació a l'acceptació pels propietaris de les parcel·les industrials del manteniment de les dotacions públiques del sector (vials, zones verdes, aparcaments) de conformitat amb la normativa que estiga vigent en cada moment i amb les possibles innovacions tecnològiques de semblant qualitat.
  
Cinqué
  
Requerir a la Immobiliària Bamesa Aceros, SL perquè deposite en la tresoreria municipal la garantia corresponent al 7% dels costs d'urbanització, en el termini de 15 dies i perquè en el termini de 30 dies, subscriguen el conveni urbanístic proposat.
  
Sisé
  
Traslladar el programa objecte d'aprovació i adjudicació a la Conselleria d'Obres Públiques, Urbanisme i Transports, de conformitat i als efectes establits en l'article 47.7 de la Llei Reguladora de l'Activitat Urbanística.
  
Seté
  
Remetre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la precitada llei.
  
Huité
  
Publicar l'aprovació del programa d'actuació integrada per al desenvolupament del sector d'ús industrial La Artelina en el Butlletí Oficial de la Província de Castelló i del corresponent projecte d'urbanització en el Diari Oficial de la Generalitat Valenciana, conforme al que disposen els articles 59.4 i 34 de la Llei 6/1994, de 15 de novembre.
  
Nové
  
Notificar este acord als propietaris, i fer-los saber que, segons el que disposa l'article 71.3 de la LRAU, podran optar per retribuir a l'urbanitzador en metàl·lic, sempre que se sol·licite mitjançant document públic i es notifique a l'urbanitzador i a l'Ajuntament en els 10 dies següents a la recepció del present edicte. La sol·licitud s'acompanya de garantia, real o financera, bastant, que assegure el desembossament de la retribució amb caràcter previ a l'exercici de qualssevol accions contra la seua liquidació.
  
Deu
  
Contra el present acord, que posa fi a la via administrativa, podran els interessats interposar en el termini d'un mes, recurs potestatiu de reposició o en el termini de dos mesos, comptats a partir del següent al del rebut d'esta notificació, recurs contenciós administratiu davant de la sala d'esta jurisdicció del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol.
  
Cosa que es fa pública als efectes establits en la legislació urbanística.